Die wêreld in foto’s – 30 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Twee vroue geklee in “hanbok”, die Suid-Koreaanse tradisionele kostuum, neem Dinsdag ’n selfie voor die Gwanghwamun, die hoofhek van die 14de-eeuse Gyeongbok-paleis in Seoel, een van dié land se bekende bakens. (Foto: Ahn Young-joon, AP) Roger Torrent, die speaker van die Katalaanse parlement, daag Dinsdag vir ’n verklaring by die Katalaanse parlement in Barcelona, Spanje, op. Torrent het die parlement-sitting uitgestel waartydens die streek se vlugteling-president glo herkies sou word. (Foto: Manu Fernandez, AP) Charles Michel, die Belgiese premier, tweede van regs, woon Dinsdag ’n kranslegging-seremonie by die graf van die onbekende soldaat by die Kremlin-muur in Moskou, Rusland, by. (Foto: Maxim Shemetov, AP) “Lente-hane” gemaak van kleurvolle katoen op ’n straat van Tancheng in Oos-China se Shandong-provinsie, kondig die koms van Lichun, of die begin van lente en die eerste gebeurtenis op die Chinese maankalender, aan. Dié kleurvolle “lente-hane” word in suidelike Shandong-dorpies verkoop, wat glo geluk vir kinders in die nuwe jaar inhou. (Foto: Zhang Chunlei, Xinhua) Prins William en Kate, die hertogin van Cambridge, poseer Dinsdag vir ’n foto saam met jong lede van die Hammarby Bandy-sportklub in Stockholm, Swede. Dié Britse koninklikes is op ’n besoek van vier dae aan Swede en Noorweë. (Foto: Jonas Ekstromer, AP)